Ҡояшлы, сағыу көндәрҙә, бар эштәрегеҙҙе ситкә ҡуйып, ял итергә ашыҡһағыҙ ҙа, йә, киреһенсә, ҡош-ҡорт тәрбиәләү, баҡса үҫтереү мәшәҡәте менән ваҡыт тапмай китһәгеҙ ҙә матбуғат баҫмаһына яҙылыуҙан баш тартмаҫһығыҙ тип ышанабыҙ. Сөнки бының өсөн шәп сәбәптәр бар. Беренсенән, йыл аҙағына тиклем төбәк яңылыҡтары менән танышырға, гәзитебеҙҙә сыҡҡан йөкмәткеле мәҡәләләрҙе, ҡыҙыҡлы хикәйәләрҙе уҡырға мөмкин. Икенсенән, беҙ был юлы “Аҙна һайын бүләк” акцияһы иғлан итеп, һеҙгә шәп бүләктәр әҙерләнек. Тәүге аҙнала, квитанциялар бер аҙ тупланғас, гәзитебеҙ дуҫтары араһында Хәйбулла районының шәп егете, шәхси эшҡыуар ДЕНИС ЮЛДАШБАЕВ биргән аш бешереү йыйылмаһын—ТАҒАН һәм ҠАҘАН уйнатабыҙ. Уйын барышы видеоға төшөрөлөп, гәзиттең бәйләнештәге һәм инстаграмдағы сәхифәләрҙә урынлаштырасаҡбыҙ. Тимәк, тәбиғәттә ял итергә яратыусылар өсөн шәп мөмкинлек булдырыла. “Атайсал”ға яҙыл һәм тағанлы, ҡаҙанлы бул!